কোলাঘাটের ইলিশ কোথায় গেল? মৎস্য ব্যবসায়ীরা জানাচ্ছেন, রাজ্যে বর্ষা সবেমাত্র ঢুকেছে। যতক্ষণ না ভালো বৃষ্টি হচ্ছে, ততক্ষণ কোলাঘাট থেকে ইলিশ আসবে না। বলা ভালো, কোলাঘাটের ইলিশ বলতে বোঝায় রূপনারায়ণ নদ থেকে ধরা মাছ। এখনও ঝেঁপে বৃষ্টি না হওয়ায় রূপনারায়ণ নদে জলের প্রবাহ তেমন নেই। রাজ্যের মৎস্যমন্ত্রী চন্দ্রনাথ সিংহ বলেছেন, এক বার ঝেঁপে বর্ষা নামলেই আর ইলিশের আকাল হবে না বাজারে। রূপনারায়ণ নদ থেকে এই রুপোলি শস্য মিলবে প্রচুর পরিমাণে। কিন্তু সেটা রাজ্যবাসীর চাহিদা কতটা মেটাতে পারবে, তা নিয়ে সংশয় থেকে যাচ্ছে।